কেমিস্ট্রি তথা রসায়ন বিদ্যাকে এক সময় বিজ্ঞানের অত্যন্ত জটিল এবং কঠিন শাখা হিসেবে আখ্যায়িত করা হতো। খুব সীমিত পরিসরেই এই বিদ্যা প্রয়োগ করা হতো। ইদানিং এর প্রয়োগক্ষেত্র বেড়েছে। কিন্তু রাসায়নিকভিত্তিক অত্যাধুনিক কোনও বিদ্যার আগমন ঘটেনি। অথচ এখন গবেষকরা বলছেন অন্য কথা। তাদের মতে গ্রীন কেমিস্ট্রি নামক এমন একটা রসায়ন বিজ্ঞানের শাখা আছে যাকে আধুনিক শিল্প প্লান্টে ব্যবহার করে পরিবেশ দূষণের মাত্রা একবোরে কমিয়ে আনা যাবে। অদূর ভবিষ্যতে ন্যানোটেকনোলজিভিত্তিক যেসব শিল্প গড়ে ওঠবে এই বিজ্ঞানের কল্যাণে এগুলোতে পরিবেশ দূষণে সহায়ক কোন শিল্প বর্জ্য থাকবে না। থাকলেও এর পরিমাণ হবে খুবই কম। এই গবেষকদের মতে বিশেষত কম্পিউটার ও সেমিকন্ডাক্টর শিল্পে গ্রীন কেমিস্ট্রির সূত্রগুলো প্রয়োগ করা হলে শিল্পবর্জ্যকে রূপান্তরিত করে এমন এক পর্যায়ে নিয়ে আসা যাবে না আর পরিবেশ দূষণের পর্যায়ে পড়বে না। ন্যানোটেকনোলজি ও মাইক্রোসিস্টেমস-এই দুই প্রযুক্তির সুবাদে গ্রীন কেমিস্ট্রি অদূর ভবিষ্যতের অনেক কিছুকেই স্বাগত জানাবে এবং দীর্ঘদিনের পুরানো জঞ্জালকে বিদায় জানাবে।